ПУ ''Ђурђевдан'' Крагујевац

Број:02-3389

Дана: 24.07.2020. год.

К Р А Г У Ј Е В А Ц

На основу члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 02-3377 од 24.07.2020. године, Директор Установе доноси:

**ОДЛУКУ**

**О ДОДЕЛИ УГОВОРА**

Предшколска установа ''Ђурђевдан'' Крагујевац као наручилац, у поступку јавне набавке бр.1.2.11/20 - јавнa набавka услуга, осигурање запослених , Уговор о јавној набавци додељује понуђачу:

**''Generali'' осигурање Србија а.д.о, Београд, Ул. Владимира Поповића бр.8, матични број 17198319, ПИБ 100001175.**

**Образложење**

Предшколска установа ''Ђурђевдан'' Крагујевац је дана 30.06.2020. год. донела Одлуку о покретању поступка јавне набавке бр. 02-2998за набавку услуга – осигурање запослених.

Редни број јавне набавке:1.2.11/20

За наведену јавну набавку наручилац је објавио позив за подношење понуда и конкурсну документацију на Порталу јавних набавки и интернерт страници наручиоца. Рок за достављање понуда био је до 15.07.2020.године до 11:30 часова.

Након спроведеног јавног отварања понуда, Комисија за предметну јавну набавку је приступила стручној оцени понуда, сачинила извештај о истом и констатовала следеће:

Подаци о јавној набавци:

Врста предмета јавне набавке: набавка услуга

Врста поступка: поступак јавне набавке мале вредности

Предмет јавне набавке: набавка услуга – осигурање запослених, ОРН 66510000

Укупна процењена вредност јавне набавке: 300.000,00 дин без ПДВ-а

Укупна вредност уговора о јавној набавци: 188.955,80 дин. без ПДВ-а

До истека рока за подношење понуда на адресу наручиоца пристигло је:

3 понуда и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1. | 02-3233 | ''АМС'' Осигурање a.д.о, Београд | 14.07.2020. | 12:40 |
| 2. | 02-3247 | ''Generali'' Осигурање, филијала Крагујевац | 15.07.2020. | 08:15 |
| 3. | 02-3252 | ДДОР Нови Сад а.д.о, Крагујевац | 15.07.2020. | 11:17 |

Неблаговремених понуда нема.

Јавно отварање понуда уз присуство овлашћеног представника понуђача ДДОР Нови Сад а.д.о, Крагујевац извршено је дана 15.07.2020. године у 12:00 часова. Поступак јавног отварања спроведен је од стране Комисије за предметну јавну набавку. На спроведени поступак јавног отварања понуда није било примедби.

Понуђени су следећи услови:

**Понуђач:** **''АМС'' Осигурање a.д.о, Београд**

Основни елементи понуде:

1. Број под којим је понуда заведена: 02-3233

2. Укупна понуђена цена: 243.000,00 дин. без ПДВ-а.

3. Рок и начин плаћања: за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама.

4. Рок важења понуде: 45 дана.

5.Рок исплате накнаде штете од дана достављања комплетне документације: 15 дана од дана достављања комплетне документације.

6. Да ли понуђач поседује организациони облик у месту осигураника: не.

Понуђач извршава набавку самостално.

**Понуђач:** **''Generali'' Осигурање, филијала Крагујевац**

Основни елементи понуде:

1. Број под којим је понуда заведена: 02-3247

2. Укупна понуђена цена: 188.955,80 дин. без ПДВ-а.

3. Рок и начин плаћања: за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама.

4. Рок важења понуде: 60 дана.

5.Рок исплате накнаде штете од дана достављања комплетне документације: 14 дана од дана достављања комплетне документације.

6. Да ли понуђач поседује организациони облик у месту осигураника: да.

Понуђач извршава набавку самостално.

**Понуђач:** **ДДОР Нови Сад а.д.о, Крагујевац**

Основни елементи понуде:

1. Број под којим је понуда заведена: 02-3252

2. Укупна понуђена цена: 127.050,00 дин. без ПДВ-а.

3. Рок и начин плаћања: за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама.

4. Рок важења понуде: 60 дана.

5.Рок исплате накнаде штете од дана достављања комплетне документације: 2 дана од дана достављања комплетне документације.

6. Да ли понуђач поседује организациони облик у месту осигураника: да.

Понуђач извршава набавку самостално.

Стручна оцена понуда:

У поступку стручне оцене понуда, комисија за предметну јавну набавку је утврдила да је понуда понуђача **АМС осигурање а.д.о, Београд прихватљива.**

У поступку стручне оцене понуда, комисија за предметну јавну набавку је утврдила да је понуда понуђача **''Generali'' осигурање а.д.о, филијала Крагујевац прихватљива**.

У конкурсној документацији, на страни 5, у оквиру спецификације услуга,  дефинисано је да је  Понуђач  дужан да уз понуду  достави све пратеће  услове осигурања који се односе на тражена покрића, односно за Инвалидитет, Смрт услед несрећног случаја,  Лом костију   (једнократна накнада по прелому без обзира на врсту и тежину прелома) , Хирушке интервенције и Теже болести. Понуђач **ДДОР Нови Сад а.д.о, Крагујевац** у својој понуди број 02-3252 од 15.07.2020.године није доставио захтеване услове осигурања који се односе на Лом костију (једнократна накнада по прелому без обзира на врсту и тежину прелома). Узимајући у обзир напред наведено, Комисија за предметну јавну набавку је дана 21.07.2020.године, у складу са чланом 93. Закона, затражила додатна појашњења од понуђача ДДОР Нови Сад а.д.о, Крагујевац, односно да понуђач појасни где је у његовој понуди, односно у достављеним Општим, посебним и допунским условима осигурања (у ком члану услова), дефинисано да се исплаћује , уколико је посебно уговорена исплата једнократне накнаде за прелом кости без обзира на тежину и врсту прелома, износ 100% осигуране суме, односно услови осигурања за ризик дефинисан конкурсном документацијом и то Лом костију (једнократна накнада по прелому без обзира на врсту и тежину прелома).

**Понуђач ''ДДОР Нови Сад'' а.д.о, филијала Крагујевац** је у предвиђеном року доставио тражено појашњење у ком је наведено ''да се у достављеним Допунским условима за Колективно осигурање радника за случај Прелома кости услед несрећног случаја – незгоде, што је дефинисано чл. 4, чл. 5, чл. 6 – став 4, став 6 што одговара захтевима датим кроз Конкурсну документацију ЈН бр.1.2.11/20 – Услуга осигурања запослених – Лом костију (Једнократна накнада по прелому без обзира на врсту и тежину прелома)''. Увидом у достваљене допунске услове за колективно осигурање радника за случај Прелома кости услед несрећног случаја – незгоде, затим и увидом у наведене чланове (чл. 4, чл. 5, чл. 6 – став 4, став 6),као и увидом у целокупну достављену понуду понуђача ''ДДОР Нови Сад'' а.д.о, филијала Крагујевац, комисија за предметну јавну набавку је утврдила да у понуди понуђача ''ДДОР Нови Сад'' а.д.о, филијала Крагујевац нису дефинисани услови за Лом костију (једнократна накнада по прелому без обзира на врсту и тежину прелома) које је понуђач био у обавези да достави у складу са захтевима из конкурсне документације. Наведеним члановима допунских услова за колективно осигурање радника за случај прелома кости услед несрећног случаја (незгоде), а нарочито чланом 6. став 4. и став 6. достављених поменутих услова је дефинисано да ''накнада која се исплаћује у процентуалном износу од осигуране суме за прелом кости не умањује евенутуалне касније исплате по осталим осигураним случајевима насталим у скалду са општима условима'' (чл.6, ст.4), односно ''према овим Допунским условима, осигуравач је у обавези да осигуранику надокнади највише 3 (три) прелома исте кости током читавог периода трајања осигурања'' (чл.6,ст.6).

Комисија за предметну јавну набавку је у поступку стручне оцене понуда утврдила да је понуда понуђача **''ДДОР Нови Сад'' а.д.о, филијала Крагујевац неприхватљива** из разлога што у понуди понуђача, у достављеним допунским условима за колективно осигурање радника за случај прелома кости услед несрећног случаја (незгоде), није посебно дефинисан ризик захтеван конкурсном документацијом - Лом костију (једнократна накнада по прелому без обзира на врсту и тежину прелома).

У складу са Законом и конкурсном документацијом, избор најповољније понуде врши се применом критеријума ,,најнижа понуђена цена“. Приликом оцене понуда као релевантна узима се укупна понуђена цена без ПДВ-а.

На основу критеријума ''најнижа понуђена цена'' извршено је рангирање прихватљивих понуда на следећи начин:

1. ''Generali'' осигурање а.д.о, филијала Крагујевац;
2. АМС осигурање а.д.о, Београд.

Одбијена је понуда понуђача ''ДДОР Нови Сад'' а.д.о, филијала Крагујевац као неприхватљива из разлога што у понуди понуђача, у достављеним допунским условима за колективно осигурање радника за случај прелома кости услед несрећног случаја (незгоде), није посебно дефинисан ризик захтеван конкурсном документацијом - Лом костију (једнократна накнада по прелому без обзира на врсту и тежину прелома).

**Комисија за јавну набавку, после спроведене стручне оцене понуда, констатује да је најповољнију понуду дао понуђач:**

**''Generali'' осигурање Србија а.д.о, Београд, Ул. Владимира Поповића бр.8, матични број 17198319, ПИБ 100001175.**

и предлаже наручиоцу његов избор.

Одговорно лице наручиоца прихватило је предлог Комисије за јавну набавку о избору најповољније понуде и на основу законског овлашћења донело одлуку о додели уговора као у изреци ове одлуке.

**Правна поука:**

Понуђач који сматра да су му доношењем Одлуке о додели уговора за јавну набавку услуга- осигурање запослених повређена права, може да покрене поступак за заштиту права у року од 5 (пет) дана од дана објављивања ове Одлуке на Порталу јавних набавки. Захтев за заштиту права подноси се Наручиоцу, а копија се истовремено доставља Републичкој комисији за заштиту права у поступцима јавних набавки, непосредно или препорученом поштом. Уз поднети захтев за заштиту права, доставља се доказ о уплати таксе у износу од 60.000,00 динара на текући рачун Буџета Републике Србије број 840 – 30678845 – 06; шифра плаћања: 153 или 253; позив на број: подаци о броју или ознаци јавне набавке поводом које се подноси захтев за заштиту права.

Директор ПУ ''Ђурђевдан'' Крагујевац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јаковљевић Сања